Bakalárske práce (4 voľné témy):

1. **Kolektívne presadzovanie súťažného práva**

*Collective enforcement of antitrust law*

Kolektívne presadzovanie súťažného práva je uplatňovanie si nárokov z porušenia súťažného práva združeniami na ochranu podnikateľov alebo spotrebiteľov. Téma zahŕňa rôzne procesné (class action, resp. skupinové žaloby) alebo hmotnoprávne nástroje (žaloba na vydanie prospechu). Téma súvisí aj s transpozíciou smernice o 2020/1828 z 25. novembra 2020 o žalobách v zastúpení na ochranu kolektívnych záujmov spotrebiteľov, ale aj iných predpisov z oblasti práva nekalej súťaže či práva na ochranu hospodárskej súťaže.

1. **Podnik podnikateľa fyzickej osoby a bezpodielové spoluvlastníctvo manželov**

*Natural person´s enterprise and the joint ownership of spouses.*

Väčšina živnostníkov je v manželstve. Manželský majetkový režim (BSM) má presahy aj do podnikania. Práca by mala zmapovať súčasnú judikatúru a literatúru k vzťahu podniku a BSM, napríklad otázky, či obchodný majetok podnikateľa môže byť zároveň v BSM, či sa veriteľ z podnikania môže uspokojiť aj z veci v BSM, či je potrebný súhlas druhého z manželov na nakladanie s obchodným majetkom podnikajúceho manžela či to, ako sa hodnota podniku zohľadňuje pri vyporiadaní BSM.

1. **Obchodný podiel a podnik ako predmety záložného práva**

*Company share and enterprise as object of a pledge*

Obchodný podiel v spoločnosti s ručením obmedzeným a podnik sú možnými predmety záložného práva (zálohu). Téma umožňuje rôzny prístup k porovnaniu týchto dvoch predmetov, vzťahu medzi záložným veriteľom a záložcom, identifikácii predmetov, zaťažených záložným právom a dôsledkami z toho plynúcimi.

1. **Obchodný register: stav a perspektívy**

*Commercial register: status and perspectives*

Obchodný register je najdôležitejší prostriedok publicity väčšiny podnikateľov. V súčasnosti sa kryštalizuje zásadná reforma obchodného registra. Téma predpokladá také zameranie, ktoré by umožnilo proti sebe postaviť súčasnú problematiku a návrh jej zmeny. Téma zároveň umožňuje rôzny prístup k problematike, či už s akcentom na hmotnoprávne, procesnoprávne, ba až technické otázky. Vylúčený nie je ani kvantitatívny výskum.

**Diplomové práce (1 zadaná a 3 voľné):**

1. **Určenie predmetu a ceny v zmluve o dielo a ich zmeny**. (dohodnutá: Eva Tuchyňová)

Contract for work: definition and changes of the scope and price

Predmetom práce sú pravidlá týkajúce sa vymedzenia základných prvkov zmluvy o dielo: diela ako predmetu zmluvy a ceny za dielo. Zároveň téma zahŕňa aj pravidlá regulujúce úpravy či už predmetu zmluvy (práce navyše, plnenie iného) ale aj ceny.

1. **Neplatnosť a ničotnosť uznesení valného zhromaždenia v aktuálnej judikatúre**

*Void and null decisions of shareholders assembly in the case law*

Najnovšia judikatúra (1VObdo/1/2021) zavŕšila odčlenenie tzv. ničotných od neplatných uznesení valného zhromaždenia, čím sa podstatne zmenilo vnímanie súdnej kontroly uznesení. Diplomant by mal zmapovať doterajšiu judikatúru a literatúru k problému neplatnosti uznesení valného zhromaždenia a identifikovať rozdiely medzi neplatnosťou a ničotnosťou a ich hmotnoprávne a procesnoprávne dôsledky. Je možné reálne očakávať, že v čase písania práce bude téma diskutovaná aj v rámci rekodifikácie práva obchodných spoločností.

1. **Spoločenská zmluva a stanovy**

Articles of association and by-law

Spoločenská zmluva a stanovy spoločnosti predstavujú základný regulačný rámec fungovania spoločnosti. V rámci témy by bolo vhodné identifikovať právny charakter stanov a dôsledky z toho plynúce, vymedzenie priestoru, v ktorom je prípustné upraviť vzťahy vo vnútri spoločnosti inak, než ustanoví zákon, ale aj spracovať rozlíšenie medzi jednorazovými výnimkami zo stanov či zo spoločenskej zmluvy alebo ich materiálnou zmenou. Podmienky a možnosť ochrany pred zmenami spoločenskej zmluvy zmluvným dojednaním alebo uznesením valného zhromaždenia.

1. **Transakcie so spriaznenými osobami v práve obchodných spoločností**

*Related party transactions*

Právo obchodných spoločností na viacerých miestach osobitne upravuje tzv. transakcie so spriaznenými osobami, teda osobami, ktoré sú spoločníkmi či členmi orgánov ale aj s osobami, ktoré sú v určitom bližšom vzťahu k týmto osobám. Typicky pôjde o uzavieranie zmlúv s osobami blízkymi štatutárnym orgánom alebo spoločníkom. Je možné reálne očakávať, že v čase písania práce bude téma diskutovaná aj v rámci rekodifikácie práva obchodných spoločností.